**Doložka vybraných vplyvov**

|  |
| --- |
|  **1. Základné údaje** |
|  **Názov materiálu** |
| Nariadenie vlády Slovenskej republiky, ktorým sa mení a dopĺňa nariadenie vlády Slovenskej republiky č. 200/209 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách |
|  **Predkladateľ (a spolupredkladateľ)** |
| Ministerstvo pôdohospodárstva a rozvoja vidieka Slovenskej republiky |
| **Charakter predkladaného materiálu** |  **☐** Materiál nelegislatívnej povahy |
|  **☒** Materiál legislatívnej povahy  |
|  **☐** Transpozícia práva EÚ  |
|  |
|  **Termín začiatku a ukončenia PPK** | 22.5.2020 – 4.6.2020 |
|  **Predpokladaný termín predloženia na MPK\*** | jún 2020 |
|  **Predpokladaný termín predloženia na Rokovanie vlády SR\*** | jún 2020 |

|  |
| --- |
|  **2. Definícia problému** |
| Navrhované nariadenie vlády reaguje na situáciu, že podľa rozhodnutí úradu verejného zdravotníctva úrad verejného zdravotníctva nariaďuje opatrenie podľa § 48 ods. 4 písm. e) zákona č. 355/2007 Z. z., ktorým zakazuje prevádzku zariadení pre deti a mládež podľa § 24 ods. 1 zákona č. 355/2007 Z. z. v znení zákona č. 40/2017 Z. z., pričom prvé takéto rozhodnutie vydal dňa 12.3.2020, v dôsledku čoho bolo prevádzkovanie väčšiny škôl v zmysle týmito rozhodnutiami nariaďovaného opatrenia zastavené alebo aspoň obmedzené do tej miery, že v rámci vykonávania školského programu nebolo pre deti alebo žiakov týchto škôl možné pokračovať v zabezpečovaní činností podľa § 1 písm. a) až d) novelizovaného nariadenia vlády. Dňa 6.5.2020 však úrad verejného zdravotníctva prostredníctvom svojho listu č. HDM/3716/90885/2020 zo dňa 29.4.2020 Ministerstvu pôdohospodárstva a rozvoja vidieka Slovenskej republiky na jeho žiadosť odpovedal, že ani s ohľadom na uvedené ním nariaďované opatrenie nemá námietky voči využívaniu zariadení školského stravovania na účely distribúcie školského mlieka a mliečnych výrobkov a školského ovocia a zeleniny deťom alebo žiakom v rámci vykonávania školského programu, pričom dodal, že podpora „konzumácie ovocia, zeleniny a mliečnych výrobkov je strategickým momentom a plne v súlade s odporúčaniami Svetovej zdravotníckej organizácie, pokiaľ ide o populačnú skupinu detí a mládeže“. Okrem toho bolo článkom 5 ods. 1 vykonávacieho nariadenia (EÚ) 2020/600 predĺžené trvanie školského roka, pričom boli zároveň prijaté aj ďalšie odchýlky od pravidiel Európskej únie na vykonávanie školského programu, ktoré je potrebné reflektovať aj vo vnútroštátnom predpise, ktorým sa tieto pravidlá v Slovenskej republike implementujú, čiže ktoré je potrebné reflektovať aj v novelizovanom nariadení vlády. |
|  **3. Ciele a výsledný stav** |
| Navrhovaným nariadením vlády sa v novelizovanom nariadení vlády predovšetkým navrhuje vylúčiť krátenie výšky pomoci pri nesplnení povinností, ktoré nebolo možné splniť v dôsledku obmedzenia prevádzkovania škôl bez zavinenia osôb, ktoré majú na zabezpečovanie činností v rámci vykonávania školského programu pridelenú maximálnu výšku pomoci, a taktiež sa navrhuje upraviť trvanie realizačných období, v ktorých sa má školský program vykonávať a za jeho vykonávanie v ktorých sa poskytuje aj pomoc. Navrhovaným nariadením vlády sa zároveň implementuje čl. 5 vykonávacieho nariadenia (EÚ) 2020/600. |
|  **4. Dotknuté subjekty** |
| Navrhovaným nariadením vlády budú dotknutí podnikatelia, ktorým Pôdohospodárska platobná agentúra schváli alebo ktorí ňou už majú schválené poskytovanie pomoci na dodávanie alebo distribúciu školského mlieka a mliečnych výrobkov alebo školského ovocia a zeleniny pre deti alebo žiakov, a to predovšetkým tí, ktorí majú pridelenú maximálnu výšku pomoci na zabezpečovanie činností podľa § 1 písm. a) alebo b) novelizovaného nariadenia vlády v školskom roku 2019/2020, a ktorí boli dotknutí zastavením alebo obmedzením prevádzkovania škôl, pre deti alebo žiakov ktorých mali tieto činnosti v uvedenom školskom roku zabezpečovať. |
|  **5. Alternatívne riešenia** |
| V prípade, že nedôjde k prijatiu navrhovaného nariadenia vlády, nedôjde k vyplateniu pomoci na zabezpečovanie činností v rámci vykonávania školského programu v školskom roku 2019/2020 v plnom rozsahu, pričom osoby, ktoré v danom školskom roku školský program vykonávajú, nebudú mať možnosť v jeho vykonávaní pokračovať po skončení júna 2020, čo nebude zodpovedať čl. 5 vykonávacieho nariadenia (EÚ) 2020/600. |
|  **6. Vykonávacie predpisy** |
| Predpokladá sa prijatie/zmena vykonávacích predpisov? **☐** Áno ☒ Nie |
|  **7. Transpozícia práva EÚ**  |
| nie |
|  **8. Preskúmanie účelnosti\*\*** |
| nie |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |
| --- |
|  **9. Vplyvy navrhovaného materiálu** |
|  **Vplyvy na rozpočet verejnej správy** z toho rozpočtovo zabezpečené vplyvy | **☐ Pozitívne** | **☒ Žiadne** |  **☐ Negatívne** |
| **☐** Áno |  ☐ Nie |  **☐** Čiastočne |
|  **Vplyvy na podnikateľské prostredie** z toho vplyvy na MSP | **☒ Pozitívne** | **☐ Žiadne** | **☐ Negatívne** |
| **☒** Pozitívne |  **☐** Žiadne |  **☐** Negatívne |
|  **Sociálne vplyvy** | **☐ Pozitívne** | **☒ Žiadne** | **☐ Negatívne** |
|  **Vplyvy na životné prostredie** | **☐ Pozitívne** | **☒ Žiadne** | **☐ Negatívne** |
|  **Vplyvy na informatizáciu** | **☐ Pozitívne** | **☒ Žiadne** | **☐ Negatívne** |
|  **Vplyvy na služby pre občana z toho** vplyvy služieb verejnej správy na občana vplyvy na procesy služieb vo verejnej správe | **☐ Pozitívne** | **☒ Žiadne** | **☐ Negatívne** |
| **☐ Pozitívne** | **☒ Žiadne** | **☐ Negatívne** |
| **Vplyvy na manželstvo, rodičovstvo a rodinu** | **☐ Pozitívne** | **☒ Žiadne** | **☐ Negatívne** |

|  |
| --- |
|  **10. Poznámky** |
|  |
|  **11. Kontakt na spracovateľa** |
| e-mail: zuzana.kissova@land.gov.sk, tel.: 02/59 266 551e-mail: renata.bodova@land.gov.sk, tel.:02/59 266 370 e-mail: andrej.batel@land.gov.sk, tel.: 02/59 266 349e-mail: martin.illas@land.gov.sk, tel.: 02/59 266 404 |
|  **12. Zdroje** |
| Konzultácie k problematike nastávajúcich zmien v novelizovanom nariadení boli vykonané s orgánmi participujúcimi na školskom programe a so zastupiteľskými organizáciami podnikateľských subjektov v oblasti produkcie a spracovania ovocia a zeleniny a v oblasti výroby spracovania mlieka a mliečnych výrobkov, na ktorých sa zúčastnili aj samotní producenti a spracovatelia.Predmetom rokovaní bolo adekvátne nastavenie podmienok vykonávania školského programu v Slovenskej republike vo vzťahu k prípadným obmedzeniam prevádzkovania škôl a vo vzťahu k ustanoveným realizačným obdobiam jeho vykonávania, ako aj príprava efektívnejšieho a cielenejšieho nastavenia podmienok vykonávania školského programu na nasledujúce školské roky.Pri vypracúvaní navrhovaného nariadenia vlády boli zohľadnené hlavne praktické potreby subjektov, ktoré sa na vykonávaní školského programu v Slovenskej republike zúčastňujú.Konzultácie prebiehali od 19.3.2020 do 18.4.2020 formou rokovaní, písomnou formou a formou komunikácie na diaľku (telefonicky, elektronickou poštou). |
|  **13. Stanovisko Komisie pre posudzovanie vybraných vplyvov z PPK** |
| Stála pracovná komisia Legislatívnej rady vlády Slovenskej republiky k navrhovanému nariadeniu vlády svojím listom č. 042/2020 zo dňa 04.06.2020 zaujala súhlasné stanovisko, pričom uviedla, že: „**I. Úvod:** Ministerstvo pôdohospodárstva a rozvoja vidieka SR predložilo dňa 21. mája 2020 Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 200/2019 Z. z. o poskytovaní pomoci na dodávanie a distribúciu ovocia, zeleniny, mlieka a výrobkov z nich pre deti a žiakov v školách“.* Materiál predpokladá pozitívne vplyvy na podnikateľské prostredie vrátane pozitívnych vplyvov na MSP. **II. Pripomienky a návrhy zmien:** Komisia uplatňuje k materiálu obyčajné pripomienky a odporúčania:**K doložke vybraných vplyvov** Vo všeobecnej časti dôvodovej správy predkladateľ uvádza, že materiál nezakladá vplyv na podnikateľské prostredie. V doložke vybraných vplyvov ako aj v samotnej analýze vplyv na podnikateľské prostredie je tento vplyv ale identifikovaný a popísaný. Žiadame preto túto diskrepanciu odstrániť.**III. Záver:** Stála pracovná komisia na posudzovanie vybraných vplyvov vyjadruje **súhlasné stanovisko s návrhom na dopracovanie**s materiálom predloženým na predbežné pripomienkové konanie.**IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do doložky vybraných vplyvov spolu s vyhodnotením pripomienok.“.Všeobecná časť dôvodovej správy bola upravená podľa tejto pripomienky Stálej pracovnej komisie Legislatívnej rady vlády Slovenskej republiky. |